text: Ung fyr på skadestuen efter ulykke med fyrværkeri 
  16 april 2017 kl. 09.51
  En 13-årig dreng fra Toftlund endte på skadestuen efter uheld med nytårskrudt. 
  Lørdag aften fik den 13-årige dreng sig noget af en forskrækkelse, da han havde gang i noget nytårskrudt.
  Drengen var i færd med at affyre nytårskrudtet, da det pludselig gik galt for ham. Han endte med at få skader, så han sent lørdag måtte en tur på skadestuen for at få behandling.
  Vagtchefen hos Sydjyllands Politi siger til TV SYD, at drengen i forbindelse med ulykken pådrog sig forskellige skader, forbrændinger og rifter på den ene af sine hænder. Politiet kan dog ikke fortælle, hvad der var gået galt.
  Ifølge Jydske Vestkysten gik de første meldinger på, at den 13-årige dreng var kommet slemt til skade ved fyrværkeriulykken, men det har heldigvis senere vist sig ikke at være tilfældet.
  Ifølge reglerne er det ikke lovligt at affyre krudt ud over en i periode omkring nytårsdagene.
  